stanford-oval/wikipedia huggingface dataset:
Sydir Kovpak

| Sydir Kovpak |
| --- | --- |
 Sydir Kovpakin muistoreliefi Kiovan Pecherskissä, Ukrainassa.
Henkilötiedot
Syntynyt: 7. heinäkuuta 1887  Pultava, Ukraina, Venäjän keisarikunta
Kuollut: 11. joulukuuta 1967 (80 vuotta)  Kiova, Ukraina, Neuvostoliitto
Sotilashenkilö
Palvelusmaa(t):   Venäjän keisarikunta  Neuvostoliitto
Palvelusvuodet:  1914–1925, 1941–1945
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraalimajuri
Sydir Artemovitš Kovpak (ukr. Сидір Артемович Ковпак; ven. Си́дор Арте́мьевич Ковпа́к, Sidor Artеmjevitš Kovpak, myös Sidor Kovpak; 7. kesäkuuta 1887 – 11. joulukuuta 1967) oli merkittävä neuvostopartisaanijohtaja Ukrainassa toisen maailmansodan aikana. Hän oli sotilasarvoltaan kenraaliluutnantti.
Kovpak syntyi köyhään maalaisperheeseen lähellä Pultavaa. Ensimmäisen maailmansodan aikana hän osallistui sotaan keskusvaltoja vastaan ja ansioidensa vuoksi keisari Nikolai II palkitsi hänet kahdesti Pyhän Yrjön ristillä. Lokakuun vallankumouksen jälkeen Kovpak liittyi bolševikkeihin ja taisteli partisaanijoukoissa sekä saksalaisia että Anton Denikinin valkoista armeijaa vastaan.
Sotien välisen ajan Kovpak toimi paikallishallinnon johtajana Putivlin kaupungissa. Stalinin vainot Kovpak vältti täpärästi pakenemalla kaupungista ja piileskelemällä metsissä.
Saksa hyökkäsi Neuvostoliittoon heinäkuussa 1941. Se eteni Ukrainaan, jossa Kovpak johti partisaaniyksiköitä, jotka kävivät rintaman takaista taistelua miehittäjiä vastaan aiheuttaen saksalaisille raskaita tappioita. Kovpak oli neuvokas sissitaktikko ja hänestä tuli elävä legenda Neuvostoliitossa jo sodan aikana. Hänet palkittiin kahdesti Neuvostoliiton sankarin arvolla ja vuonna 1943 hänet ylennettiin kenraaliluutnantiksi.
Suuren isänmaallisen sodan jälkeen Kovpak toimi hallinnollisissa tehtävissä Ukrainassa.
Kuvia

Kovpakin muistoksi painettuja 2 grivnan muistokolikoita.
«О присвоении звания Героя Советского Союза т. т. Ковпаку С. А., Копенкину И. И., Сабурову А. Н., Фёдорову А. Ф., особо отличившимся в партизанской борьбе в тылу против немецких захватчиков» от 18 мая 1942 года // Ведомости Верховного Совета Союза Советских Социалистических Республик : газета. — 1942. — 5 июня (№ 20 (179)). — С. 1.
Указ Президиума Верховного Совета СССР «О награждении Героев Советского Союза Ковпака Сидора Артемьевича и Фёдорова Александра Фёдоровича второй медалью «Золотая звезда»» от 4 января 1944 года // Ведомости Верховного Совета Союза Советских Социалистических Республик : газета. — 1944. — 13 января (№ 2 (262)). — С. 1
Sélles

| Sélles Σέλλες |
| --- | --- |
 Kunnallisyksikön sijainti
 Sélles
 Koordinaatit: 39°31′N, 20°41′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Dodóni
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  180304
Väkiluku (2011):  1 384
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Sélles (kreik. Σέλλες; myös Σελλοί, Selloí; virallisesti Δημοτική Ενότητα Σελλών, Dimotikí Enótita Sellón) on yksi Dodónin kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 1 384 (vuonna 2011).
Séllesin kunnallisyksikkö käsittää alueen Dodónin kunnan länsiosassa. Sen nimi perustuu seudun antiikin aikaiseen Selloi-heimon nimeen. Kunnallisyksikön suurin asutus on Zotikón kylä. Sélles oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dodónin kuntaan yhdessä Ágios Dimítrioksen ja Lákka Soulíoun kanssa, jolloin se muuttui uuden kunnan kunnallisyksiköksi.
Kunnallisyksikön osat

Séllesin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Andréas | Ágios Andréas | 73 |
| Ágios Nikólaos | Ágios Nikólaos | 127 |
| Ágios Nikólaos | Paliourí | 18 |
| Anthochóri | Anthochóri | 79 |
| Artopoúla | Artopoúla | 123 |
| Asprochóri | Asprochóri | 0 |
| Asprochóri | Káto Asprochóri | 31 |
| Baousioí | Bagaíoi | 21 |
| Baousioí | Baousioí | 7 |
| Baousioí | Kolyzoaíoi | 0 |
| Baousioí | Týria | 56 |
| Katamáchi | Kakólakkos | 23 |
| Katamáchi | Katamáchi | 52 |
| Keraséa | Keraséa | 39 |
| Keraséa | Lozaná | 26 |
| Koumariá | Boúlmou | 8 |
| Koumariá | Koumariá | 95 |
| Líppa | Análipsi | 8 |
| Líppa | Káto Líppa | 23 |
| Líppa | Líppa | 39 |
| Pardalítsa | Pardalítsa | 66 |
| Pardalítsa | Pilogranítsa | 34 |
| Platánia | Platánia | 75 |
| Seníko | Domolessá | 33 |
| Seníko | Mikrochóri | 21 |
| Seníko | Seníko | 77 |
| Valanidiá | Profítis Ilías | 34 |
| Valanidiá | Valanidiá | 30 |
| Zotikó | Káto Zotikó | 27 |
| Zotikó | Zotikó | 139 |
Yhteensä: 1 384
Sunsoft

| Sunsoft |
| --- | --- |

Perustettu:  1978
Kotipaikka:  Kōnan, Aichi, Japani
Toimiala:  videopeliteollisuus
Kotisivu:  www.sun-denshi.co.jp/soft/
Infobox OKVirheellinen NIMI-arvo: 
Sunsoft (jap. サンソフト) on videopelejä kehittävä ja julkaiseva japanilainen yritys, joka aloitti yhtenä elektroniikkayritys Sun Denshi Corporationin osastoista. Vuodesta 1985 yritys tuli tunnetuksi nimellä Sunsoft.
Yritys valmisti lähinnä PC-, NES- ja kolikkopelejä, joista suuri osa oli sen ajan tunnetuista elokuvista tehtyjä lisenssipelejä.
Sunsoftin Japanin ulkopuolella julkaisema tuotanto oli huipussaan kolmannen konsolisukupolven aikana, jolloin yritys laati lukuisia nimikkeitä NES:lle. Siirryttyään 16-bittisiin konsoleihin Sunsoft ei kuitenkaan julkaissut ulkomailla yhtä laadukkaita ja menestyksekkäitä pelejä kuin ennen ja joutui lopulta konkurssin partaalla uudistamaan itseään vuonna 1995. Saneeraamisen tuloksena oli muutama PlayStation- ja Game Boy Color -peli.
Viimeisinä Pohjois-Amerikassa ilmestyvinä peleinään Sunsoft julkaisi Eternal Eyesin, Blaster Master: Blasting Againin ja Blaster Master: Enemy Below’n. Tämän jälkeen yhtiö vetäytyi Amerikan ja Euroopan markkinoilta taloudellisen kannattamattomuuden takia. Sunsoft on sittemmin toiminut vain Japanissa keskittyen suurimmaksi osaksi roolipeleihin sekä pachinko-rahapeleihin.
Merkittävimpiä Sunsoft-pelejä

Batman (NES, Game Boy, Sega Genesis)
Batman: Return of the Joker (NES, Sega Genesis, Game Boy)
Blaster Master -pelisarja:
Blaster Master (NES)
Blaster Master Boy (Game Boy)
Blaster Master 2 (Sega Genesis)
Blaster Master: Enemy Below (Game Boy Color)
Blaster Master: Blasting Again (PlayStation)
Blaster Master: Overdrive (Wii, WiiWare)
Bugs Bunny in Rabbit Rampage (SNES)
Chameleon Twist (Nintendo 64)
Chameleon Twist 2 (Nintendo 64)
Daffy Duck: The Marvin Missions (SNES, Game Boy)
Daze Before Christmas (SNES, Sega Genesis)
The Death and Return of Superman (SNES, Sega Genesis)
Fester’s Quest (NES)
Final Fantasy Legend II (Game Boy)
Final Fantasy Legend III (Game Boy)
Flashback: The Quest for Identity (Super Famicom)
Freedom Force (NES)
Galaxy Fight (Neo-Geo, Sega Saturn)
Gimmick! (NES)
Gremlins 2 – The New Batch (NES, Game Boy)
Initial D: Takahashi Ryosuke no Typing Saisoku Riron (PlayStation 2)
Journey to Silius (NES)
Kangaroo (kolikkopeli)
Lemmings (NES, SNES)
Moomin’s Tale (Game Boy Color)
Myst (Sega Saturn)
Mystic Quest (Game Boy)
Power Quest (Game Boy Color)
Road Runner's Death Valley Rally (SNES)
Sky Kid (NES)
Spy Hunter (NES)
Super Spy Hunter (NES)
Superman (Sega Mega Drive)
Ufouria (NES)
Waku Waku 7 (Neo-Geo, Sega Saturn)
Aiheesta muualla

Profiili MobyGamesissä (englanniksi)
Sun-Denshi Sunsoftin japanilainen sivusto (japaniksi)
Stuart Price

Stuart David Price (s. 9. syyskuuta 1977 North Yorkshire, Englanti) on brittiläinen elektronisen musiikin tuottaja, lauluntekijä ja tuottaja. Price on tuottanut useita tunnettuja artisteja kuten Madonnaa, Missy Elliottia ja The Killersiä. Price tekee vähemmän omalla nimellään musiikkia, ja käyttää aliaksia Les Rythmes Digitales, Paper Faces, Man With Guitar, Thin White Duke ja Jacques Lu Cont. Price on myös osallisena synthpoppia tuottavassa Zoot Woman -kokoonpanossa yhdessä Adam ja Johnny Blaken kanssa. Price kasvoi Readingissa Britanniassa.
Albumit

Zoot Woman
Living in a Magazine (2001)
Zoot Woman (2003)
Les Rythmes Digitales
Libération (1996)
Darkdancer (1999)
Jacques Lu Cont
Fabric Live 09 (2003)
Ura lauluntekijänä

Price on työstänyt seuraavia kappaleita seuraaville artisteille:
Madonna
X-Static Process (American Life, 2003)
Hung Up (Confessions on a Dance Floor, 2005)
Get Together (Confessions on a Dance Floor, 2005)
Jump (Confessions on a Dance Floor, 2005)
Sorry (Confessions on a Dance Floor, 2005)
I Love New York (Confessions on a Dance Floor, 2005)
Let It Will Be (Confessions on a Dance Floor, 2005)
Forbidden Love (Confessions on a Dance Floor, 2005)
Jump (Confessions on a Dance Floor, 2005)
Isaac (Confessions on a Dance Floor, 2005)
Push (Confessions on a Dance Floor, 2005)
Juliet
Avalon (Random Order, 2005)
New Order
Jetsteam (Waiting for the Sirens' Call, 2005)
Guilt is a Useless Emotion (Waiting for the Sirens' Call, 2005)
Price on remixannut muun muassa Lady Gagaa, Britney Spearsia, Coldplayta, Depeche Modea, Felix da Housecatia, Goldfrappia, Gwen Stefania, The Killersiä, Madonnaa, Missy Elliottia, Placeboa, Röyksoppia, Scissor Sistersiä ja Texasia.
Muuta

Zoot Womanin viralliset sivut
DJ Orkidean Soittolista Tiistain tanssi-illasta 18.9.2007 Soittolista (Arkistoitu – Internet Archive)
Séno

| Séno |
| --- | --- |
 Moskeija Banissa
 Provinssin sijainti Burkina Fasossa
Valtio:  Burkina Faso
Hallintoalue:  Sahel
Departementteja:  6
Hallinto:  
 – hallinnollinen keskus:  Dori
Pinta-ala:  6 863 km²
Väkiluku (2016):  353 200
Séno on yksi Burkina Fason 45 provinssista. Se sijaitsee maan pohjoisosassa Sahelin alueella. Sénon pääkaupunki on Dori.
Vuonna 2016 provinssissa arvioidaan olevan 353 200 asukasta.
Aiheesta muualla

Kuvia tai muita tiedostoja aiheesta Séno Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo
Akropolis-ralli 2023

|  Akropolis-ralli 2023 |
| --- | --- |
 10. osakilpailu 13 osakilpailusta kaudella 2023. 
Ajankohta:  7.–10. syyskuuta 2023
Pituus:  15 erikoiskoetta, 307,69 km


Palkintokoroke
Voittaja:   Kalle Rovanperä    Jonne Halttunen  (Toyota Gazoo Racing WRT)
Toinen:   Elfyn Evans    Scott Martin  (Toyota Gazoo Racing WRT)
Kolmas:   Dani Sordo    Cándido Carrera  (Hyundai Shell Mobis WRT)
WRC2
Palkintokoroke
Voittaja:   Andreas Mikkelsen    Torstein Eriksen  (Toksport WRT 3)
WRC3
Palkintokoroke
Voittaja:   Diego Domínguez Jr.    Rogelio Peñate
Akropolis-ralli 2023 oli rallin maailmanmestaruussarjan kilpailu kaudella 2023. Kilpailu järjestettiin 7.–10. syyskuuta 2023. Kilpailun keskuspaikka oli Lamíassa.
Kilpailu oli kauden kymmenes.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 6 |  Daniel Sordo |  Cándido Carrera |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 7 |  Pierre-Louis Loubet |  Nicolas Gilsoul |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 9 |  Jourdan Serderidis |  Frederic Miclotte |  M-Sport Ford WRT | Ford Puma Rally1 | kuljettaja, kartanlukija |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 17 |  Sébastien Ogier |  Vincent Landais |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
Kilpailuun ilmoittautui kymmenen Rally1-autoa. Lisäksi mukana oli Rally2- ja Rally3-autoja, jotka kilpailivat mestaruuspisteistä WRC2-, WRC3- ja JWRC-sarjoissa.
Kilpailuun lähti 71 autokuntaa, joista 10 ajoi Rally1-autoilla, 36 ajoi Rally2-autoilla (28 WRC2-sarjassa) ja 14 Rally3-autoa (13 WRC3, 8 JWRC).
Erikoiskokeet

Kilpailuun kuului 15 erikoiskoetta, joiden pituus oli 307,69 kilometriä. Siirtymiä oli yhteensä 927,44 kilometriä ja rallin kokonaispituus oli 1 235,13 kilometriä.
| Päivä | Aika | Nro | Nimi | Pituus | Kuljettaja | Kartanlukija | Auto | Aika | Johtopaikka |
| --- | --- | --- | --- | --- | --- | --- | --- | --- | --- |
| 7. syyskuuta | 8:01 | — | Shakedown | 3,62 km | peruttu | peruttu | peruttu | peruttu | — |
| 7. syyskuuta | 19:05 | SS 1 | EKO Super Special Stage | 1,48 km |  Kalle Rovanperä |  Jonne Halttunen | Toyota GR Yaris Rally1 | 1.32,9 |  Kalle Rovanperä |
| 8. syyskuuta | 8:23 | SS 2 | Loutraki 1 | 18,1010,37 km |  Thierry Neuville |  Martijn Wydaeghe | Hyundai i20 N Rally1 | 5.34,4 |  Thierry Neuville |
| 8. syyskuuta | 9:26 | SS 3 | Pissia | 16,43 km |  Kalle Rovanperä |  Jonne Halttunen | Toyota GR Yaris Rally1 | 11.16,8 |  Thierry Neuville |
| 8. syyskuuta | 12:19 | SS 4 | Loutraki 2 | 18,1010,37 km |  Sébastien Ogier |  Vincent Landais | Toyota GR Yaris Rally1 | 5.32,1 |  Thierry Neuville |
| 8. syyskuuta | 15:12 | SS 5 | Livadia | 21,03 km |  Ott Tänak |  Martin Järveoja | Ford Puma Rally1 | 12.51,7 |  Thierry Neuville |
| 8. syyskuuta | 16:45 | SS 6 | Elatia | 28,32 km |  Ott Tänak |  Martin Järveoja | Ford Puma Rally1 | 18.01,4 |  Thierry Neuville |
| 9. syyskuuta | 7:08 | SS 7 | Pavliani 1 | 24,25 km |  Kalle Rovanperä |  Jonne Halttunen | Toyota GR Yaris Rally1 | 19.46,5 |  Sébastien Ogier |
| 9. syyskuuta | 8:41 | SS 8 | Karoutes 1 | 28,49 km |  Thierry Neuville |  Martijn Wydaeghe | Hyundai i20 N Rally1 | 17.00,5 |  Thierry Neuville |
| 9. syyskuuta | 11:05 | SS 9 | Eleftherohori 1 | 18,02 km |  Kalle Rovanperä |  Jonne Halttunen | Toyota GR Yaris Rally1 | 10.47,6 |  Thierry Neuville |
| 9. syyskuuta | 14:08 | SS 10 | Pavliani 2 | 24,25 km |  Kalle Rovanperä |  Jonne Halttunen | Toyota GR Yaris Rally1 | 19.07,5 |  Sébastien Ogier |
| 9. syyskuuta | 15:41 | SS 11 | Karoutes 2 | 28,49 km |  Kalle Rovanperä |  Jonne Halttunen | Toyota GR Yaris Rally1 | 16.43,5 |  Sébastien Ogier |
| 9. syyskuuta | 18:05 | SS 12 | Eleftherohori 2 | 18,02 km |  Kalle Rovanperä |  Jonne Halttunen | Toyota GR Yaris Rally1 | 10.27,4 |  Kalle Rovanperä |
| 10. syyskuuta | 8:52 | SS 13 | Tarzan | 23,37 km |  Elfyn Evans |  Scott Martin | Toyota GR Yaris Rally1 | 16.40,2 |  Kalle Rovanperä |
| 10. syyskuuta | 10:05 | SS 14 | Grammeni 1 | 19,67 9,00 km |  Dani Sordo |  Cándido Carrera | Hyundai i20 N Rally1 | 6.46,4 |  Kalle Rovanperä |
| 10. syyskuuta | 13:15 | SS 15 | Grammeni 2 Power Stage | 19,67 9,00 km |  Kalle Rovanperä |  Jonne Halttunen | Toyota GR Yaris Rally1 | 6.28,1 |  Kalle Rovanperä |
Lähde:
Tapahtumia

Torstaille suunniteltu testierikoiskoe peruttiin keskiviikkona säätilasta johtuen turvallisuuden vuoksi. Power Stage -erikoiskoetta lyhennettiin yhdeksän kilometrin pituiseksi rankkasateiden johdosta. Torstaina järjestäjät päättivät lyhentää perjantaiaamuna ajettavaa erikoiskoetta 7,5 kilometrillä sadevaurioiden vuoksi. Rankkasateet vaikeuttivat tutustumista ja sään parannuttua kilpailun alla reitit olivat huomattavasti erilaisessa kunnossa. Tästä johtuen kuljettajien pyynnöstä järjestäjät FIA:n kanssa ovat tehneet erityisen tutustumisen reitteihin ja toimittavat videot kuljettajille ennen ajettavia etappeja.
Pierre-Louis Loubet ei päässyt aloittamaan perjantaina ensimmäisenä ajettavaa erikoiskoetta 2 ja joutui keskeyttämään teknisen vian vuoksi. Andreas Mikkelsen kärsi aamupäivällä rengasrikosta ja Oliver Solberg polttoaineen syötön ongelmista.
Erikoiskoe 4 keskeytettiin katsojien turvallisuuden vuoksi kun katsojia oli sopimattomissa paikoissa. Ott Tänak menetti aikaa vesipumpun ongelmien vuoksi renkaidenvaihtoalueella ja sai 22 minuutin myöhästymisestä 3 minuutin ja 40 sekunnin aikasakon.
Erikoiskokeella 6 Adrien Fourmaux kärsi rengasrikon ja putosi WRC2-luokan kärkipaikalta, jolloin Yohan Rossel nousi WRC2-kilpailun johtoon.
Erikoiskokeella 8 Esapekka Lappi menetti aikaa rengasrikon vuoksi.
Erikoiskokeella 9 Elfyn Evans joutui ajamaan erikoiskokeen loppuun sähkömoodissa moottorin lämpötilojen noustua korkealle. WRC2-kilpailijoista Marco Bulacia ajoi ulos, Robert Virves ja Sami Pajari kärsivät rengasrikoista.
Thierry Neuville joutui keskeyttämään johtopaikalta ajettuaan kuoppaan erikoiskokeella 10, jossa hänen autonsa ohjaus, jousitus ja pyörä vaurioituivat. Kilpailun johtopaikalle nousi Sébastien Ogier.
Erikoiskokeella 11 Takamoto Katsuta sai kaksi rengasrikkoa. Lapin autosta hajosi laturi ja vaihteisto.
Lauantain viimeisellä erikoiskokeella Ogierin takajousitus rikkoutui. Hän oli saanut aiemmin vaurioita samassa paikassa, jossa Neuville joutui keskeyttämään, mutta pääsi jatkamaan korjauksien avulla. Viimeisellä erikoiskokeella takarenkaat alkoivat vuotaa ja lopulta takajousitus petti neulansilmässä. Ogier yritti tehdä pikakorjauksia, mutta joutui lopulta keskeyttämään matkalla huoltoon kun hankaava rengas aiheutti pienen tulipalon.
WRC2-luokassa Rossel kärsi rengasrikosta erikoiskokeella 11 ja lauantain lopuksi Mikkelsen nousi Gus Greensmithin ohi luokan johtoon.
Sunnuntaina aamulla Kalle Rovanperä oli johdossa 2 minuutin ja 4,4 sekunnin erolla, jonka myötä hän pystyi ajamaan rauhassa voittoon. Power Stage -erikoiskokeella Rovanperä ajoi 2,5 sekuntia nopeammin kuin Evans ja Rovanperä voitti kilpailun 1 minuutin ja 31,7 sekunnin erolla ennen toiseksi sijoittunutta Evansia. Vain Ogier ja Lappi lähtivät matkaan ilman vararenkaita.
WRC2-luokan voitti Mikkelsen ennen Greensmithiä. Mikkelsenin saamaa nimellistä aikaa muutettiin valituksen johdosta, mutta Mikkelsen onnistui nousemaan jälleen johtoon. WRC3-luokan kilpailun voitti paraguaylainen Diego Dominguez, jolle voitto oli kauden kolmas WRC3-sarjassa.
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Kalle Rovanperä |  Jonne Halttunen | Toyota GR Yaris Rally1 | Toyota Gazoo Racing WRT | 3:00.16,7 | 0.0 | WRC |
| 2. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT | 3:01.48,4 | +1.31,7 | WRC |
| 3. |  Dani Sordo |  Cándido Carrera | Hyundai i20 N Rally1 | Hyundai Shell Mobis WRT | 3:01.52,6 | +1.35,9 | WRC |
| 4. |  Ott Tänak |  Martin Järveoja | Ford Puma Rally1 | M-Sport Ford WRT | 3:04.45,1 | +4.28,4 | WRC |
| 5. |  Esapekka Lappi |  Janne Ferm | Hyundai i20 N Rally1 | Hyundai Shell Mobis WRT | 3:06.39,0 | +6.22,3 | WRC |
| 6. |  Takamoto Katsuta |  Aaron Johnston | Toyota GR Yaris Rally1 | Toyota Gazoo Racing WRT | 3:07.37,6 | +7.20,9 | WRC |
| 7. |  Andreas Mikkelsen |  Torstein Eriksen | Škoda Fabia RS Rally2 | Toksport WRT 3 | 3:09.57,7 | +9.41,0 | WRC2 |
| 8. |  Gus Greensmith |  Jonas Andersson | Škoda Fabia RS Rally2 | Toksport WRT 3 | 3:10.08,0 | +9.51,3 | WRC2 |
| 9. |  Yohan Rossel |  Arnaud Dunand | Citroën C3 Rally2 | PH Sport | 3:11.23,7 | +11.07,0 | WRC2 |
| 10. |  Sébastien Ogier |  Vincent Landais | Toyota GR Yaris Rally1 | Toyota Gazoo Racing WRT | 3:12.00,1 | +11.43,4 | WRC |
Lähde:
Tulokset > Power Stage -sijoitukset

| Sija | Kuljettaja | Aika | Luokka | Pisteet |
| --- | --- | --- | --- | --- |
| 1. |  Kalle Rovanperä | 6.28,1 | WRC | 5 |
| 2. |  Elfyn Evans | +2,5 | WRC | 4 |
| 3. |  Ott Tänak | +2,6 | WRC | 3 |
| 4. |  Dani Sordo | +4,0 | WRC | 2 |
| 5. |  Esapekka Lappi | +4,2 | WRC | 1 |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 2023
Monte Carlo
Ruotsi
Meksiko
Kroatia
Portugali
Sardinia
Safari
Viro
Suomi
Akropolis
Chile
Keski-Eurooppa
Japani
Rallin maailmanmestaruussarjan Akropolis-rallit
| --- | --- |
1970-luku:   1973  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2011  2012  2013 
2020-luku:   2021  2022  2023  2024
Alexis Bledel

| Alexis Bledel |
| --- | --- |
 Alexis Bledel Toronton elokuvajuhlilla 2011.
Henkilötiedot
Koko nimi:  Kimberly Alexis Bledel
Syntynyt: 16. syyskuuta 1981 (ikä 43) Houston, Texas, Yhdysvallat
Ammatti:  näyttelijä, malli
Puoliso:  Vincent Kartheiser (2014–2022)
Näyttelijä
Merkittävät roolit:  Rory Gilmore (Gilmoren tytöt)
Aiheesta muualla
IMDb 
Elonet
Kimberly Alexis Bledel (s. 16. syyskuuta 1981 Houston, Texas) on yhdysvaltalainen näyttelijä, joka tunnetaan erityisesti Roryn roolista televisiosarjassa Gilmoren tytöt.
Elämä

Bledel syntyi Houstonissa Texasissa. Hänen äitinsä Lupe on kotoisin Meksikosta ja isänsä Martin Argentiinasta, joten hänen äidinkielensä on espanja, ja hän oppi englantia vasta mennessään kouluun. Hänen isänsä vanhemmat olivat tanskalaisia maahanmuuttajia. Alexis on vanhin perheen kolmesta lapsesta.
Alexis varttui Westburyssä, jossa hänen vanhempansa omistavat talon vielä nykyisinkin. Lapsena hän oli hyvin ujo. Siksi hän kävi 8-vuotiaana näyttelemisen kursseilla, jotta olisi voittanut ujoutensa.
Bledel aloitti mallin uransa 14-vuotiaana. Mallimanageri näki hänet ostoskeskuksessa ja palkkasi hänet toimistonsa listalle. Hän esiintyi uransa aikana mallinäytöksissä Yhdysvaltojen ohella muun muassa Tokiossa ja Milanossa. Bledel lopetti mallin työt aloittaessaan opiskelun New Yorkin yliopistossa. Hän valmistui Page Parkes Center of modeling and acting - ja St. Agnes Academy -kouluista.
Ura

Vuonna 2000 Bledel sai osan Gilmoren tytöistä. Hän oli ehtinyt tuolloin opiskella yliopistossa vasta vuoden. Gilmoren tytöistä tuli menestys ja Bledelistä tähti. Sarjan päätyttyä vuonna 2007 Bledel kuitenkin päätti, ettei hän vähään aikaan esiinny uudelleen tv-sarjassa, koska Gilmoren tytöt -sarjan tekeminen oli kuluttavaa työtä. Erityisesti sarjan hyvin nopeatempoinen dialogi oli hänestä haastavaa.
Sittemmin Bledel on näytellyt lähinnä elokuvissa. Hän solmi vuonna 2009 sopimuksen IMG-mallitoimiston kanssa. Näyttelemisen ohessa hän toimii nykyisin mallina. Hänen viime vuosien merkittävimpiä elokuvaroolejaan on ollut pääosa 2011 ensi-iltansa saaneessa elokuvassa Violet and Daisy. Bledel näyttelee filmissä nuorta salamurhaajaa, joka luulee saaneensa helpon toimeksiannon.
Yksityiselämä

Bledel seurusteli kolme ja puoli vuotta Milo Ventimiglian kanssa. Suhde päättyi 2006. Ventimiglia esitti Jessiä Gilmoren tytöissä.
Bledel avioitui Vincent Kartheiserin kanssa kesällä 2014. Parilla on syksyllä 2015 syntynyt poika. Bledel ja Kartheiser ilmoittivat erostaan elokuussa 2022 oltuaan kahdeksan vuotta naimisissa.